Tegemist väga maitsva koogiga, hea nii soojalt kui külmalt ! Pereklubi.com foorumist sain retsepti, kus seda kooki kiideti palju. Mina panin nimetusse virsiku glasuuri, kuna aprikoosikeedist ei olnud :)          PÕHI:  3 dl jahu  0,5 tl soola  130 g võid (ma olen 100 g pannud)  2 sl hapukoort (30g või asemel 1 sl hapukoort rohkem)    TÄIDIS:  6 hapukat õuna  3 munakollast  2 dl hapukoort  2 dl suhkrut  1 tl vanillsuhkrut (ma panin 2 tl)  0,5 dl jahu    PEALE:  1 dl aprikoosikeedist ( mina kasutasin virsikukeedist)      1 sl apelsinimahla    Sega jahu, sool, või ja hapukoor kiiresti ühtlaseks tainaks. Suru see 24 cm läbimõõduga koogivormi põhja ja äärtele. Küpseta 200-kraadises ahjus 15 min. Koori ja puhasta õunad, viiluta ja lao eelküpsetatud põhjale. Klopi munakollased, hapukoor, suhkur, vanillsuhkur ja jahu  ühtlaseks seguks ja vala õuntele.  Küpseta 175-kraadises ahjus 45 min (ma küpsetan 50-55min). Sega aprikoosikeedis apelsinimahlaga ja pintselda kooki pealt glasuuriga.